Peamine tehnoloogia, millega t särkidele trükitakse on kuumpresstrükk . See on tehnika, mille puhul trükitakse kujutis spetsiaalsele kilele (või lõigatakse sellest välja) ning pressitakse kõrgel temperatuuril särgile või muule tekstiilile. Kuumpresstrükk on hea lahendus väiksemate koguste puhul ja tekstiilidel, millele otse trükkida pole võimalik või kui kujutised on väga detailsed ning värvilised. Kuumpresstrüki kõige levinum kasutusala on töö- ja spordirõivastele numbrite, nimede ning logode trükkimine näiteks t särkidele, pusadele, jopedele või paljudele teistele rõivastele. Lisaks on see laialt kasutuses ka reklaam- ja promorõivastele ning ilu- ja koristusteenindajate tööriietele trükkimisel. Kõige igapäevasemalt tuntum kasutusala kuumpressil on aga kindlasti t-särgile trükkimine.
Kuumpresstrüki eeliseks teiste meetodite ees on soodne hinna ja kvaliteedi suhe ning töö teostamise kiirus.
#000000
Kuumpresstrükil on kaks peamist materjalivarianti:
#000001
Värviline termosiirdekile (lõikus) – Kujutis lõigatakse ühevärvilisest kilest välja ning pressitakse kõrgel kuumusel tekstiilile. Olemas on palju erinevaid toone. Värvilised kiled hoiavad hästi värvi ning ei luitu.
Prinditud kuumpresskile (trükk+lõikus) – Kujutis prinditakse valgele kilele, lõigatakse välja ning pressitakse kõrgel kuumusel tekstiilile. Selle variandi puhul ei ole värvide arv piiratud, kuid sagedase pesu tulemusel võivad hakata trükitud värvid tuhmuma.
#000002
Lisaks neile kahele peamisele kilevariandile on olemas ka spetsiaalsed perfokiled (väikeste aukudega kiled, mis lasevad õhku läbi ja sobivad eelkõige spordirõivastele) ja erinevad efektkiled (nt mahulised (u 1 mm paksud), sädelevad, läikivad, sametised, pimedas helendavad, neeon-, metallik- (sh kuld ja hõbe), helkurkiled jmp)
#000003
Kogu värvi- ja efektkilede valikuga tutvumiseks soovitame tulla meie kontorisse, kuna ekraanid võivad värve erinevalt ja efekte halvasti edasi anda.
#000004
Kuumpresstrükki saab teha näiteks t-särkidele, põlledele, spordiriietele, töörõivastele (joped, vestid jmt), jopedele, suurematele kottidele, lippudele ja vihmavarjudele.
Kui sul on mõni muu tekstiilist ese, millele trükki soovid, pöördu meie müügiosakonna poole ja vaatame koos üle, kas sellele kuumpresstrükk sobib.
#000005
Materjalid peaks kannatama kuumust 150–160 °C
Nööbid, trukid, õmblused ja lukud ei tohiks jääda pressitava ala sisse (on erandeid)
Maksimaalne pressitav ala on u 360×480 mm
Tavaliste termokiledega kaetud suured pinnad ei lase õhku läbi (selleks on olemas spetsiaalsed kiled)
Soovitame vältida väga väikeseid eraldiseisvaid detaile
#000006
Trüki puhul kliendi toodetele, on meil vajalik eelnevalt toode üle vaadata, et veenduda, kas kuumpresstrükk on sellel materjalil võimalik.
#000007
Soovitame pesta toodet pahempidi ning esimest korda umbes 24h möödudes kuumpresstrüki teostamisest
Pesu peaks toimuma vastavalt tekstiilitootja juhistele (kuid väga kõrged temperatuurid mõjuvad korduval pesul kilele pigem halvasti kui hästi, samuti soovitame mitte kasutada tugevaid pesuvahendeid ning pleegitajaid)
Triikida tohib kujutist vaid pahemalt poolt (mitte trükitud kujutise pealt)
#000008
Kuidas tellida, palju maksab ja kui kaua aega läheb?
#000009
Väiksemad tööd saame valmis 2–4 tööpäevaga, mahukamate tööde puhul kuni 10 tööpäevaga. Hind sõltub materjalivalikust, mõõtudest ja kogusest. Tööde valmimise aeg võib sõltuda ka valitud efektkile tarneajast.
#000010
võimalikult kõrge resolutsiooniga (vähendame seda vastavalt vajadusele ise)
#000012
Kui te pole päris kindel, kuidas õigete trükifailide koostamine käib või kas teil on need olemas, aitame meelsasti õigeid trükifaile teha ja kontrollida.
#000013
Kui soovid ka kujundust või trükifailide koostamist, oleks vaja disainerile edastada järgnev info:
#000014
millist teksti, pilte või kujundeid (logo) soovid
ettevõtte logo ja firmagraafika (kui need peaks kajastuma kujundusel)
võimalusel fotod toodetest, millele soovite trükki teostada (tooted võib ka füüsiliselt meile kontorisse tuua)
kirjeldus või näidispildid, kuhu soovite kujutise(d) pressida (nt vasakule poole rinnale, paremale õlale, seljale jne)
#000015
Triin Puusaa Väga hea kvaliteet, kliendisõbralikkus, innovatiivus ning kiire ja meeldiv teenindus. Töötajad on vastutulelikud ning sõbraliku suhtumisega, kellelt saab tekkinud küsimustele lühikese aja jooksul informatiivseid vastuseid. Samuti on soovitud toodete valmistamine olnud kiire ning ka kättesaamisega on kõik edukalt sujunud. Usaldusväärne ettevõte, mida julgen soovitada!
#000016
Visiitkaardid said väga ilusad ja oleme rahul. Aitäh!
#000020